Diari Oficial de la Generalitat Valenciana


Sumari del DOGV 8168, del 13-11-2017 (2017/9952)

RESOLUCIÓ de 27 d'octubre de 2017, de la Direcció General de Justícia, per la qual es convoca una borsa de treball temporal per al nomenament de funcionaris interins en els instituts de Medicina Legal i Ciències Forenses a la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8168

Data del DOGV
:   13-11-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/9952


Data del document
:   27-10-2017

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * concurs administratiu

RESOLUCIÓ de 27 d'octubre de 2017, de la Direcció General de Justícia, per la qual es convoca una borsa de treball temporal per al nomenament de funcionaris interins en els instituts de Medicina Legal i Ciències Forenses a la Comunitat Valenciana. [2017/9952]  
L'Ordre 3/2011, de 21 de setembre, (DOGV 6620, 30.09.2011), de la Conselleria de Justícia i Benestar Social, sobre selecció i nomenament de funcionaris interins per a cobrir llocs dels cossos de metges forenses, gestió processal i administrativa, tramitació processal i administrativa i auxili judicial de l'Administració de justícia a la Comunitat Valenciana, estableix el procediment per a la formació de borses de treball per a cobrir temporalment llocs de les plantilles dels òrgans judicials, fiscalies, instituts de Medicina Legal, unitats administratives i la resta de serveis de l'Administració de justícia.  
  
D'acord amb l'article 5 de l'esmentada ordre, la constitució de les borses correspon a la direcció general competent en matèria de justícia, mitjançant resolució publicada en el Diari Oficial de la Generalitat Valenciana.  
En conseqüència, prèvia negociació amb les organitzacions sindicals integrants de la Mesa Sectorial de Justícia, es convoca la constitució de les esmentades borses de treball d'acord amb les següents:  
  
Bases  
  
Primera. Convocatòria  
Es convoca el procés per a la constitució de les borses de treball per al nomenament de funcionaris interins en els Instituts de Medicina Legal i Ciències Forenses a la Comunitat Valenciana que, amb caràcter provincial, tindran el nombre màxim d'integrants següents:  
  
Els llocs reservats per a personal amb diversitat funcional es cobriran pels que tinguen la condició legal esmentada de grau igual o superior al 33 %, sempre que acrediten l'indicat grau i la compatibilitat funcional amb l'exercici de les tasques que corresponen al cos a la borsa del qual opten.  
  
Els llocs no coberts per l'esmentada quota s'incorporaran al general.  
  
Segona. Requisits dels aspirants  
Per a concórrer a les borses de treball els aspirants han de reunir a la finalització del termini de presentació de sol·licituds els requisits següents:  
1. Tindre nacionalitat espanyola, major d'edat i no excedir l'edat establida per a la jubilació.  
2. Trobar-se en possessió, o en condicions perquè els puga ser expedida, la titulació següent: Llicenciatura o Grau en Medicina.  
En cas de titulacions obtingudes en l'estranger, s'ha d'estar en possessió de la documentació que acredita l'homologació.  
3. No haver sigut condemnat, ni estar processat, ni inculpat per delicte dolós, tret que s'haguera obtingut la rehabilitació o haguera recaigut en la causa interlocutòria de sobreseïment.  
4. No trobar-se inhabilitat per a l'exercici d'ocupació o càrrec públic.  
5. No haver sigut separat, per mitjà de procediment disciplinari, d'un cos de l'Estat, de les comunitats autònomes o de les administracions locals, ni suspès per a l'exercici de funcions públiques, en via disciplinària o judicial, llevat que haguera estat degudament rehabilitat.  
  
6. No patir cap malaltia o limitació física o psíquica incompatible amb el desenvolupament de les funcions corresponents.  
7. Residir en algun municipi de la Comunitat Valenciana.  
8. No haver sigut exclòs definitivament de la borsa constituïda mitjançant Resolució de 27 de juny de 2012, com a conseqüència de no haver superat el període de pràctiques, d'imposició de sanció disciplinària per falta molt greu, falta o falsedat inicial o sobrevinguda d'algun dels requisits exigits o de circumstàncies al·legades per a la seua inclusió en borsa.  
  
Tercera. Sol·licituds  
Les persones aspirants hauran de presentar la sol·licitud de participació segons model annex I, que es troba disponible en el següent enllaç de la pàgina web de la Conselleria de Justícia, Administració Pública, Reformes Democràtiques i Llibertats Públiques http://www.justicia.gva.es/web/justicia en el termini de 15 dies hàbils, comptats des de l'endemà de la publicació de la present resolució en el Diari Oficial de la Generalitat Valenciana.  
La sol·licitud esmentada haurà d'omplir-se en el web i existeixen 2 formes de presentar la sol·licitud segons es dispose de firma electrònica o no:  
- El personal aspirant que dispose de firma electrònica presentarà la sol·licitud telemàticament sense necessitat d'acudir a cap registre presencial.  
- El personal aspirant que no dispose de firma electrònica haurà de presentar la sol·licitud en qualsevol dels registres següents:  
· Conselleria de Justícia, Administració Pública, Reformes Democràtiques i Llibertats Públiques. Ciutat administrativa 9 d'Octubre, C/ De la Democràcia, 77. Torre 4 - 46100 València.   
· Direcció Territorial de Justícia. C/ Rambla Méndez Núñez 41-2a planta. 03893 Alacant.  
· Direcció Territorial de Justícia. C/ Major, 76. 12207 Castelló de la Plana.  
També podran remetre's per qualsevol de les modalitats establides en l'article 16.4 Llei 39/2015, d'1 d'octubre, del procediment administratiu comú de les administracions públiques. En el supòsit de remissió d'instàncies a través de les oficines de correus, aquestes hauran de presentar-se en sobre obert per a ser datades i segellades pel funcionari de Correus abans de ser certificades. Els participants enviaran la instància que continga el segell de l'oficina de correus, sense que puga admetre's passat el termini de presentació d'instàncies aquella que no complisca aquest requisit.  
L'aspirant només podrà presentar una sol·licitud i haurà d'optar-hi per una sola província.  
Els qui estiguen exercint funcions com a interí en l'Administració de Justícia, tant a l'inici del termini de presentació de sol·licituds com a la seua finalització, també hauran de presentar sol·licitud si desitgen ser inclosos en les borses de treball, així com la documentació indicada en la base quarta.  
  
Quarta. Documentació a aportar  
Les sol·licituds hauran d'anar acompanyades d'originals o fotocòpies compulsades de la documentació següent:  
Acreditació dels requisits  
1. Fotocòpia compulsada de la titulació necessària per a ser nomenat funcionari interí en el cos de metges forenses.  
2. Certificat d'empadronament o residència en algun municipi de la Comunitat Valenciana.  
3. Les persones que concórreguen per la quota de personal amb diversitat funcional hauran d'aportar necessàriament els certificats següents:  
- Certificat acreditatiu de la diversitat funcional, indicant-ne el grau.  
  
- Certificat acreditatiu de la compatibilitat funcional per a l'exercici de la tasca que corresponguen al cos a la borsa del qual opten.  
Acreditació dels mèrits.  
Els mèrits a valorar seran els establits en l'article 9 de l'Ordre 3/2011, de 21 de setembre, de la Conselleria de Justícia i Benestar Social, sobre selecció i nomenament de funcionaris interins per a cobrir llocs dels cossos de metges forenses, gestió processal i administrativa, tramitació processal i administrativa i auxili judicial de l'Administració de justícia a la Comunitat Valenciana (DOGV 6620, 30.09.2011).  
  
A) Antiguitat  
1) Serveis en l'Administració de Justícia.  
Els serveis prestats com a interins en els Instituts de Medicina Legal i Ciències Forenses a la Comunitat Valenciana s'hauran d'indicar en la instància, però no en caldrà l'acreditació documental.  
Per a acreditar els serveis prestats en Instituts de Medicina Legal i Ciències Forenses o Institut Nacional de Toxicologia i Ciències Forenses, radicats fora de la Comunitat Valenciana, s'aportarà certificat del cap o director/a de l'organisme corresponent, segons model que s'acompanya com a annex II.  
2) Serveis prestats en una altra Administració pública.  
Per a acreditar tals serveis s'aportarà certificació expedida per funcionari competent, segons model que s'acompanya com a annex III.  
B) Superació d'exercicis en processos selectius  
El fet d'haver aprovat algun exercici de processos selectius convocats per a l'accés al cos a la borsa del qual se presenta, no haurà d'acreditar-se, si bé ha de fer-se constar en la instància per a ser considerat com a mèrit.  
C) Titulacions i formació  
1) Fotocòpia compulsada dels títols acadèmics oficials a què es refereix l'apartat C.2 de l'article 9 de l'Ordre 3/2011, de 21 de setembre, de la Conselleria de Justícia i Benestar Social (DOGV 6620, 30.09.2011).  
  
2) Certificats acreditatius de la superació dels cursos de formació i perfeccionament que versen sobre matèries jurídiques directament relacionades amb les funcions pròpies dels cossos de funcionaris al Servei de l'Administració de Justícia, així com sobre aplicacions informàtiques, organitzats i impartits pels organismes establits l'apartat C.1 de l'article 9 de l'Ordre 3/2011 adés citada.  
  
Els certificats aportats hauran d'indicar el nombre d'hores del curs acreditat.  
D) Coneixements de valencià  
Certificat expedit per la Junta Qualificadora de Coneixements de Valencià o títol homologat, segons l'Ordre 7/2017, de 2 de març, de la Conselleria d'Educació, Investigació, Cultura i Esport, per la qual es regulen els certificats oficials administratius de coneixements de valencià de la Junta Qualificadora de Coneixements de Valencià, el personal examinador i l'homologació i validació d'altres títols i certificats.  
  
Els requisits i mèrits que s'invoquen vindran referits a la data de finalització del termini de presentació de sol·licituds.  
E) Mèrits específics per a la borsa de metges forenses:  
Els mèrits específics previstos en la base 9.E de l'Ordre 3/2011, de 21 de setembre, s'acreditaran per mitjà dels certificats o títols acreditatius corresponents, presentant originals o fotocòpies degudament compulsades.  
Els requisits i mèrits que s'invoquen vindran referits a la data de finalització del termini de presentació de sol·licituds.  
  
Cinquena. Tramitació  
Finalitzat el termini de presentació d'instàncies, per la Direcció General de Justícia es realitzaran els tràmits següents:  
  
1. Es desestimaran d'ofici les sol·licituds presentades fora de termini, que no s'ajusten al model o no aporten la documentació acreditativa de reunir els requisits que s'exigeixen. Així mateix, es desestimaran les sol·licituds que continguen més d'una opció a província, bé en la mateixa sol·licitud o quan l'aspirant n'haja presentat més d'una.  
  
2. S'avaluaran els mèrits acreditats, segons el barem contingut en l'Ordre 3/2011, de 21 de setembre, de la Conselleria de Justícia i Benestar Social.  
Els mèrits o circumstàncies no al·legats en la instància i/o no acreditats en la forma establida en la present convocatòria, no es tindran en compte a l'hora de la baremació.  
3. La Comissió Mixta d'Estudi de Discapacitats, si s'estima necessari, avaluarà la capacitat de les persones que, amb la condició legal de personal amb diversitat funcional, participen en la convocatòria, podent citar, si fóra necessari, els interessats per a realitzar la pertinent revisió que acredite la compatibilitat amb les funcions a exercir en els llocs de treball a què opten.  
4. Els aspirants s'ordenaran d'acord amb la puntuació obtinguda. En cas d'empat, primarà la puntuació obtinguda en cada apartat del barem començant pel primer. En cas de persistir l'empat, es dirimirà amb el criteri de prioritat alfabètica, començant per la lletra corresponent a l'última oferta d'ocupació per als cossos de l'Administració de justícia.  
  
  
Sisena. Constitució i publicació de la borsa  
1. Una vegada avaluats els mèrits, la Direcció General de Justícia procedirà a constituir provisionalment la Borsa de Treball del personal seleccionat, que degudament ordenada serà remesa per a la seua exposició pública al Tribunal Superior de Justícia, i es comunicarà a les organitzacions sindicals. També s'exposarà en les direccions territorials de Justícia d'Alacant i Castelló i en la Direcció General de Justícia de València. Alhora, es publicarà en la pàgina web de la Generalitat Valenciana, http://www.justicia.gva.es/web/justicia.  
2. Les persones interessades tindran un termini de 10 dies hàbils per a presentar, davant la Direcció General de Justícia, reclamacions sobre el llistat provisional, segons el model que s'acompanya com a annex IV.  
3. Resoltes les reclamacions es publicarà la borsa de treball definitiva seguint el mateix procediment que per a la resolució provisional i en el Diari Oficial de la Generalitat Valenciana.  
  
Setena. Recursos  
Contra la present resolució, que posa fi a la via administrativa, podrà interposar recurs contenciós administratiu davant els jutjats contenciosos administratius de València, en un termini de dos mesos comptats des de l'endemà de la publicació, conforme el que disposen els articles 8.2, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjuí de la interposició de recurs potestatiu de reposició, davant la Direcció General de Justícia, en el termini d'un mes comptat a partir de l'endemà de la publicació, d'acord amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
València, 27 d'octubre de 2017.- El director general de Reformes Democràtiques i Accés a la Justícia, p. s. (art. 3 del Decret 87/2017, 07.07.2017): José García Añón.